ད་ལྟའི་དུས་སུ་ཁྱིམ་ཚང་མང་པོ་ཞིག་གི་ཕ་མ་དང་བྱིས་པའི་ལས་ཀར་གོ་འཛོལ་ཆེན་པོ་ཞིག་འབྱུང་གིན་ཡོད་དེ།དཔེར་ན།བྱིས་པས་སློབ་སྦྱོང་ལ་འབད་པ་དང་སྦྱངས་འབྲས་ལ་བརྩོན་པ་ནི་ཕ་མའི་འདོད་བློ་ལ་བསྟུན་པའམ་ཕ་མའི་ཆེད་དུ་ཡིན་པ་ལྟ་བུར་གྱུར་ཡོད་ལ།ཕ་མས་བྱིས་པའི་ཆེད་དུ་གྱོན་པ་བཀྲུ་བ་དང་ཟ་མ་གཡོ་བ།དཔེ་དེབ་དང་དཔེ་ཁུག་སོགས་ལ་བདག་བྱེད་པ།ཐ་ན་བྱིས་པར་ལས་བྱ་འབྲི་རོགས་དང་ལས་བྱར་ཞིབ་བཤེར་བྱེད་རོགས་བྱེད་པ་སོགས་ལྟ་བུ་རེད།དེ་ལྟར་བྱིས་པའི་ཁག་ཁུར་ཡོད་ཚད་ཕ་མས་བཞེས་རྐྱང་བྱས་ན།བྱིས་པའི་རང་བདག་རང་བརྟེན་གྱི་ནུས་པ་ལ་སྦྱོང་རྡར་ཐོབ་མི་ཐུབ་ལ།བྱིས་པའི་བསམ་གཞིག་གི་ནུས་པ་དང་འཆར་སྒོ་བསྐྱེད་པར་ཡང་གེགས་སུ་འགྲོ།རྒྱལ་ཁབགི་བརྟག་དཔྱད་མཇུག་འབྲས་ལས་གསལ་བ་ལྟར་ན།རང་རྒྱལ་གྱི་བྱིས་པའི་འཆར་སྒོ་ནུས་པ་ནི་ཆེས་དམའ་བ་དེ་ཡིན་འདུག